28-29 yanvar kunlari respublikada havo harorati ko‘tariladi. Foto: Kun.uz "O‘zgidromet" prognozlariga ko‘ra, 28-29 yanvar kunlari respublika janubiy viloyatlarida kunduz kunlari harorat +10 darajagacha ko‘tariladi. Soha mutaxassisi Erkin Abdulahadovning ma’lum qilishicha, mazkur kunlari shimol va vodiy viloyatlarida +5 daraja, markaziy va Toshkent viloyati hududlarida +7 darajagacha iliq haroratlar kutiladi. Kelayotgan besh kunlikda respublika bo‘ylab yog‘ingarchilik kutilmaydi. Kartada ham uzoq davom etgan sovuq antitsiklonlar seriyasining respublikadan chekinayotganini ko‘rish mumkin.